Շենգավիթի առաջին ատյանի դատարանի շենքն այսօր առավոտվանից շրջափակված էր ոստիկաններով: Անգամ Երևանի փոխոստիկանապետ Վալերի Օսիպյանն էր այնտեղ: «Ավանգարդի» թղթակիցը նկատեց, որ ոստիկանները դատարան մտնողներին հարցնում էին, թե ուր են գնում, ստուգում էին անձնագրերն ու ներս թողնում: Պարզվեց՝ հարցուփորձը պատահական չէր: Տեղի պետք է ունենար «Հիմնադիր խորհրդարանի» առաջնորդ Ժիրայր Սեֆիլյանի, այս գործով ներգրավված Գևորգ Սաֆարյանի, Ներսես Պողոսյանի դատավարությունը: Նրանց աջակիցները, ընկերները դատարանի մուտքի մոտ էին և դատավարությունը սկսվելուն պես հոտնկայս, բուռն ծափերով դիմավորեցին կալանավորվածներին: